ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

1.1 วิสัยทัศน์ พันธกิจ เป้าหมายของบริษัท

วิสัยทัศน์

บริษัท แมกซ์ เมทัล คอร์ปอเรชั่น จำกัด (มหาชน)
จะเป็นผู้ดำเนินการจัดหาและจำหน่ายเหล็กคุณภาพทุกประเภทเพื่อตอบสนองความต้องการของลูกค้าอย่างมีประสิทธิภาพ
และทันเวลา

พันธกิจ 

บริษัท แมกซ์ เมทัล คอร์ปอเรชั่น จำกัด (มหาชน)
จะดำเนินการบริหารธุรกิจของบริษัทด้วยการยึดมั่นตามหลัก ธรรมาภิบาล
และความรับผิดชอบต่อชุมชน สังคมและสิ่งแวดล้อม

กลยุทธ์

บริษัท แมกซ์ เมทัล คอร์ปอเรชั่น จำกัด (มหาชน) ได้กำหนดกลยุทธ์ในการดำเนินการดังนี้

1.  บริษัทมีความมุ่งมั่นที่จะจัดหาและจำหน่ายเหล็กที่มีคุณภาพในราคาที่เป็นธรรมสมเหตุสมผล
    เพื่อประโยชน์สูงสุดแก่ลูกค้า

2.  บริษัทมีความมุ่งมั่นที่จะเพิ่มบริการและผลิตภัณฑ์ที่เกี่ยวข้องให้มีความหลากหลายเพื่อสนองความต้องการของลูกค้าให้มากที่สุด

3.  บริษัทมีความมุ่งมั่นที่จะดำเนินการจัดหาธุรกิจอื่นๆ
    เพื่อสร้างรายได้และประโยชน์สูงสุดให้กับบริษัทและผู้มีส่วนได้เสียของบริษัท

1.2 ความเป็นมาและการเปลี่ยนแปลงและพัฒนาการที่สำคัญ

บริษัท แมกซ์ เมทัล คอร์ปอเรชั่น จำกัด (มหาชน) เดิมชื่อ บริษัท อะโกร อินดัสเตรียล
แมชชีนเนอรี่ จำกัด (มหาชน) ชื่อเดิมเมื่อครั้งจัดตั้งบริษัทเมื่อวันที่ 30 สิงหาคม 2534 ชื่อ บริษัท
ไทยเอนจิน เมนูแฟ็คเจอริ่ง จำกัด บริษัทแปรสภาพเป็นบริษัทมหาชน เมื่อวันที่ 22 พฤษภาคม 2538
และเข้าจดทะเบียนในตลาดหลักทรัพย์แห่งประเทศไทยในปี 2539
โดยหุ้นสามัญของบริษัทเริ่มทำการซื้อขายในตลาดหลักทรัพย์แห่งประเทศไทยเป็นวันแรกเมื่อวันที่ 9
กุมภาพันธ์ 2539 เดิมบริษัทดำเนินธุรกิจผลิตและจำหน่ายเครื่องยนต์ดีเซลขนาดเล็ก
ชิ้นส่วนหลักที่ใช้ประกอบเครื่องยนต์ รวมทั้งอะไหล่ที่ใช้ในอุตสาหกรรมเครื่องจักรกลการเกษตร
รวมถึงจำหน่ายรถแทรกเตอร์ที่ใช้ในการเกษตร และในปี 2553
ได้บริษัทหยุดดำเนินธุรกิจในส่วนเครื่องจักรกลการเกษตร และยกเลิกการดำเนินการในบริษัท
เอแมค พลัส จำกัด
ที่เดิมจะจัดตั้งขึ้นเป็นบริษัทย่อยเพื่อรองรับธุรกรรมการค้าเครื่องจักรกลการเกษตร
และที่ประชุมสามัญผู้ถือหุ้นประจำปี 2553 ได้อนุมัติให้เปลี่ยนชื่อและตราประทับของบริษัท เป็น บริษัท
แมกซ์ เมทัล คอร์ปอเรชั่น จำกัด (มหาชน) โดยมีชื่อภาษาอังกฤษว่า MAX METAL CORPORATION
PUBLIC COMPANY LIMITED และเปลี่ยนชื่อย่อที่ใช้ในการซื้อขายหลักทรัพย์ของบริษัทจาก AMAC
เป็น MAX
รวมถึงแก้ไขเพิ่มเติมวัตถุประสงค์ของบริษัทเพื่อรองรับการดำเนินธุรกิจเหล็กของบริษัทและแก้ไขสัดส่วนการถือครองหุ้นของคนต่างด้าวจาก
ไม่เกิน 30% เป็นไม่เกิน 49%

ปี 2557 ที่ประชุมสามัญผู้ถือหุ้นประจำปี 2557
มีมติอนุมัติยกเลิกการจัดสรรหุ้นสามัญเพิ่มทุนที่ออกและเสนอขายแก่ผู้ถือหุ้นเดิมของบริษัท
และบุคคลในวงจำกัด จำนวนรวมทั้งสิ้น 2,166,736,796 หุ้น
ตามที่ได้รับอนุมัติจากที่ประชุมสามัญผู้ถือหุ้นประจำปี 2556
อนุมัติจัดสรรหุ้นสามัญเพิ่มทุนของบริษัทจำนวนไม่เกิน 23,142,857,144 หุ้น มูลค่าที่ตราไว้หุ้นละ 1
บาท ให้แก่บุคคลในวงจำกัด จำนวนไม่เกิน 18,000,000,000 หุ้น
และจัดสรรหุ้นสามัญเพิ่มทุนจำนวนไม่เกิน 5,142,857,144 หุ้น
เพื่อรองรับการใช้สิทธิตามใบสำคัญแสดงสิทธิ
อนุมัติการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัทจำนวนไม่เกิน
5,142,857,144 หน่วย เพื่อจัดสรรให้แก่บุคคลในวงจำกัด
ซึ่งโครงสร้างผู้ถือหุ้นรายใหญ่ภายหลังการเพิ่มทุนให้กับบุคคลในวงจำกัด มีการเปลี่ยนแปลงดังนี้

+------------------------------+------------+-----+------------+------+
| รายชื่อผู้ถือหุ้น                   | ณ          |     | ภ          |      |
|                              | วันป        |     | ายหลังการจัด |      |
|                              | ิดสมุดทะเบียน |     | สรรหุ้นเพิ่มทุน |      |
|                              | (วันที่ 2     |     | (PP)       |      |
|                              | พ.ค. 2557) |     |            |      |
+------------------------------+------------+-----+------------+------+
|                              | จำนวนหุ้น    | ร้อ  | จำนวนหุ้น    | ร    |
|                              |            | ยละ |            | ้อยละ |
+------------------------------+------------+-----+------------+------+
| 1.  นายชำนิ จันทร์ฉาย           | 1          | 5   | 1          | 0.50 |
|                              | 00,020,000 | .45 | 00,020,000 |      |
+------------------------------+------------+-----+------------+------+
| 2.  บริษัท ไทยเอ็นวีดีอาร์ จำกัด    | 83,698,830 | 4   | 83,698,830 | 0.42 |
|                              |            | .56 |            |      |
+------------------------------+------------+-----+------------+------+
| 3.  นายศักรพล ฉัตรมงคลเลิศ      | 82,000,000 | 4   | 82,000,000 | 0.41 |
|                              |            | .47 |            |      |
+------------------------------+------------+-----+------------+------+
| 4.  นายเมธา รังสิยาวรานนท์      | 78,400,000 | 4   | 78,400,000 | 0.39 |
|                              |            | .28 |            |      |
+------------------------------+------------+-----+------------+------+
| 5.  กลุ่มนางสาววิยะดา อิทธิวิทยาธร | 1          | 8   | 1          | 0.78 |
|                              | 56,552,400 | .54 | 56,552,400 |      |
+------------------------------+------------+-----+------------+------+
|   5.1 นางสาววิยะดา อิทธิวิทยาธร  | 78,300,000 | 4   | 78,300,000 | 0.39 |
|                              |            | .27 |            |      |
+------------------------------+------------+-----+------------+------+
|   5.2 นางสาวกาญจนา อิทธิวิทยาธร | 78,252,400 | 4   | 78,252,400 | 0.39 |
|                              |            | .27 |            |      |
+------------------------------+------------+-----+------------+------+
| 6.  นายสิริวัฒน์ โตวชิรกุล         | 60,225,200 | 3   | 60,225,200 | 0.30 |
|                              |            | .28 |            |      |
+------------------------------+------------+-----+------------+------+
| 7.  นายภูวรา ธนกุลราเชนทร์      | 57,991,000 | 3   | 57,991,000 | 0.29 |
|                              |            | .16 |            |      |
+------------------------------+------------+-----+------------+------+
| 8.  นางสาวโสพิศ ภูสนาม         | 55,000,000 | 3   | 55,000,000 | 0.27 |
|                              |            | .00 |            |      |
+------------------------------+------------+-----+------------+------+
| 9.  กลุ่มนางสาวเบ็ญจมาศ แปงคำ   | 1          | 5   | 1          | 0.52 |
|                              | 03,800,000 | .66 | 03,800,000 |      |
+------------------------------+------------+-----+------------+------+
|   9.1 นางสาวเบ็ญจมาศ แปงคำ    | 52,000,000 | 2   | 52,000,000 | 0.26 |
|                              |            | .84 |            |      |
+------------------------------+------------+-----+------------+------+
|   9.2 นางสาวอำพันธ์ แปงคำ      | 51,800,000 | 2   | 51,800,000 | 0.26 |
|                              |            | .82 |            |      |
+------------------------------+------------+-----+------------+------+
| 10. นายขันธ์พลร์ ซื่อภาคย์         | 44,000,500 | 2   | 44,000,500 | 0.22 |
|                              |            | .40 |            |      |
+------------------------------+------------+-----+------------+------+
|   รวม 10 ลำดับแรก             | 8          | 44  | 8          | 4.15 |
|                              | 21,687,930 | .80 | 21,687,930 |      |
+------------------------------+------------+-----+------------+------+
| 11. ผู้ถือหุ้นรายอื่นๆ (จำนวน 2,302 | 1,0        | 55  | 1,0        | 5.10 |
|     ราย)                     | 11,575,274 | .20 | 11,575,274 |      |
+------------------------------+------------+-----+------------+------+
| รายชื่อผู้ที่ได้รับการจัดสรรหุ้น PP     |            |     |            |      |
| จำนวน 18,000,000,000 หุ้น      |            |     |            |      |
+------------------------------+------------+-----+------------+------+
| 1.  นายขจรศิษฐ์ สิ่งสรรเสริญ      | -          | -   | 12,0       | 6    |
|                              |            |     | 00,000,000 | 0.50 |
+------------------------------+------------+-----+------------+------+
| 2. นายอนุกูล บุญทิพย์             | -          | -   | 4,0        | 2    |
|                              |            |     | 00,000,000 | 0.17 |
+------------------------------+------------+-----+------------+------+
| 3. นายสุทธิพจน์ อริยสุทธิวงศ์       | -          | -   | 2,0        | 1    |
|                              |            |     | 00,000,000 | 0.08 |
+------------------------------+------------+-----+------------+------+
| รวมจำนวนหุ้นทั้งหมด              | 1,8        | 100 | 19,8       | 10   |
|                              | 33,263,204 | .00 | 33,263,204 | 0.00 |
+------------------------------+------------+-----+------------+------+

และเมื่อเดือนธันวาคม 2557 ที่ประชุมคณะกรรมการบริษัทครั้งที่ 10/2557
มีมติอนุมัติการจัดตั้งบริษัทย่อยที่ถือหุ้นโดยบริษัทประมาณร้อยละ 100 ในนามบริษัท ไซมิสทริค จำกัด
ด้วยทุนจดทะเบียนจำนวน 1 ล้านบาท
เพื่อประกอบธุรกิจเกี่ยวกับระบบไฟฟ้าพลังงานหมุนเวียนทุกประเภท ได้แก่ พลังงานแสงอาทิตย์
พลังงานลม พลังงานจากการเผาไหม้ วัสดุจากการเกษตร พลังงานจากขยะ พลังงานน้ำ เป็นต้น
ซึ่งปัจจุบันสถานะของโครงการอยู่ระหว่างการศึกษาความเป็นไปได้ของโครงการโรงไฟฟ้า
และที่ประชุมวิสามัญผู้ถือหุ้นครั้งที่ 1/2557 มีมติอนุมัติเรื่องที่สำคัญดังต่อไปนี้

1) อนุมัติการเพิ่มทุนจดทะเบียนของบริษัทอีกจำนวน 1,983,326,320 หุ้น มูลค่าที่ตราไว้หุ้นละ 1
บาท จากทุนจดทะเบียนเดิมจำนวน 24,976,120,348 บาท เป็นจำนวน 26,959,446,668 บาท

2) อนุมัติการจัดสรรหุ้นสามัญเพิ่มทุนของบริษัทจำนวนไม่เกิน 1,983,326,320 หุ้น
มูลค่าที่ตราไว้หุ้นละ 1 บาทให้แก่ผู้ถือหุ้นเดิมตามสัดส่วนที่ผู้ถือหุ้นแต่ละรายถืออยู่
และจัดสรรและเสนอขายหุ้นที่เหลือดังกล่าวให้แก่นักลงทุนในวงจำกัด

ปี 2558 บริษัทได้จัดตั้งบริษัท วีพีเอ็น แอนด์ ไซมิสทริค จำกัด โดยการถือหุ้นผ่านบริษัท ไซมิสทริค
จำกัด ซึ่งเป็นบริษัทย่อยของบริษัท ในสัดส่วนร้อยละ 51
เพื่อประกอบธุรกิจเกี่ยวกับระบบไฟฟ้าพลังงานหมุนเวียน ประเภทพลังงานจากขยะ เมื่อวันที่ 4
กุมภาพันธ์ 2558 และที่ประชุมคณะกรรมการบริษัทครั้งที่ 3/2558 เมื่อวันที่ 16 มีนาคม 2558
มีมติอนุมัติแต่งตั้งนายขจรศิษฐ์ สิ่งสรรเสริญ เป็นประธานเจ้าหน้าที่บริหารของบริษัท

เหตุการณ์สำคัญในปี 2559

กุมภาพันธ์ ที่ประชุมคณะกรรมการบริษัทครั้งที่ 1/2559 เมื่อวันที่ 23 กุมภาพันธ์ 2559 มีมติแต่งตั้ง
นายพงษ์ดิษฐ พจนา เป็นกรรมการและประธานกรรมการแทนนายชำนิ จันทร์ฉาย
และที่ประชุมคณะกรรมการบริษัทครั้งที่ 2/2559 เมื่อวันที่ 25 กุมภาพันธ์ 2559
รับทราบการลาออกของ นายสมยศ วงษ์ทองสาลี และมีมติอนุมัติแต่งตั้งนายอนุพงษ์ ทวีสิทธิกุลลาภ
เข้าเป็นกรรมการแทนนายสมยศ วงษ์ทองสาลี และเปลี่ยนแปลงอำนาจกรรมการ จากเดิม
“นายขจรศิษฐ์ สิ่งสรรเสริญ หรือ นายสมยศ นาคมั่น หรือ นายสมยศ วงษ์ทองสาลี
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท” เป็น “นายขจรศิษฐ์
สิ่งสรรเสริญ และ นายสมยศ นาคมั่น ลงลายมือชื่อร่วมกันและประทับตราสำคัญของบริษัท”

มิถุนายน ที่ประชุมคณะกรรมการบริษัทครั้งที่ 6/2559 เมื่อวันที่ 21 มิถุนายน 2559
มีมติแต่งตั้งนายอิทธิชัย อรุณศรีแสงไชย เข้าเป็นประธานเจ้าหน้าที่บริหาร แทนนายขจรศิษฐ์
สิ่งสรรเสริญ และเปลี่ยนแปลงอำนาจกรรมการ จากเดิม “นายขจรศิษฐ์ สิ่งสรรเสริญ หรือ
นายสมยศ นาคมั่น ลงลายมือชื่อร่วมกันและประทับตราสำคัญของบริษัท” เป็น “นายสมชาย มีเสน
หรือ นายธนุ สุขบำเพิง หรือ นายสมยศ นาคมั่น หรือ นายอิทธิชัย อรุณศรีแสงไชย
กรรมการสองในสี่คนนี้ลงลายมือชื่อร่วมกันและประทับตราสำคัญของบริษัท”

กรกฎาคม ที่ประชุมคณะกรรมการบริษัทครั้งที่ 7/2559 เมื่อวันที่ 27 กรกฎาคม 2559
มีมติเรื่องสำคัญดังนี้

1.  อนุมัติให้บริษัทเข้าลงทุนในหุ้นสามัญ ของบริษัท ราชบุรี-อีอีพี รีนิวเอเบิ้ล เอนเนอจี้ จำกัด
    ("R-EEP") ในสัดส่วนร้อยละ 20 ซึ่งประกอบธุรกิจโรงไฟฟ้าจากเชื้อเพลิงขยะ
    รวมจำนวนหุ้นทั้งสิ้น 10,000,000 หุ้น มูลค่าที่ตราไว้หุ้นละ 10 บาท ในราคาหุ้นละ 19 บาท
    รวมเป็นจำนวนเงินทั้งสิ้น 190 ล้านบาท

2.  อนุมัติให้บริษัทเข้าลงทุนในหุ้นสามัญของบริษัท เดอะมาเจสติค ครีก คันทรีคลับ จำกัด
    ("MJC") ในสัดส่วนร้อยละ 80 ซึ่งประกอบธุรกิจเกี่ยวกับสนามกอล์ฟ โดยการซื้อหุ้นสามัญของ
    MJC จากบริษัท หัวหินพัฒนา จำกัด จำนวน 20,800,000 หุ้น ในราคา 12.50 บาท
    คิดเป็นมูลค่ารวมทั้งสิ้น 260,000,000 บาท

สิงหาคม เมื่อวันที่ 3 สิงหาคม 2559
บริษัทได้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทครั้งที่ 2 (MAX-W2)
จำนวนไม่เกิน 9,255,652,209 หน่วย ให้แก่ผู้ถือหุ้นเดิมตามสัดส่วน โดยไม่คิดมูลค่า ในอัตราส่วน
15 หุ้นสามัญเดิม ต่อ 7 หน่วยใบสำคัญแสดงสิทธิ MAX-W2 (กรณีมีเศษให้ปัดทิ้ง) อัตราการใช้สิทธิ
2 หน่วยใบสำคัญแสดงสิทธิ MAX-W2 ต่อ 1 หุ้นสามัญ ราคาการใช้สิทธิเท่ากับ 0.18 บาทต่อหุ้น

และที่ประชุมคณะกรรมการบริษัทครั้งที่ 8/2558 เมื่อวันที่ 5 สิงหาคม 2559
มีมติอนุมัติให้บริษัทเข้าลงทุนในหุ้นสามัญของบริษัท พีพีทีซี จำกัด ("PPTC")
ซึ่งเป็นผู้ผลิตพลังงานไฟฟ้าขนาดเล็ก ระบบ Cogeneration กำลังการผลิตสูงสุดรวมประมาณ 120
MW และไอน้ำกำลังการผลิตสูงสุดรวมประมาณ 30
ตันต่อชั่วโมงตั้งอยู่ในเขตนิคมอุตสาหกรรมลาดกระบัง กรุงเทพมหานครเป็นจำนวนหุ้นทั้งสิ้นไม่เกิน
3,190,600 หุ้น มูลค่าที่ตราไว้หุ้นละ 100 บาท คิดเป็นสัดส่วนไม่เกินร้อยละ 21.5
ของจำนวนหุ้นที่ชำระแล้ว ในราคาหุ้นละ 142.333 บาท รวมเป็นจำนวนเงินทั้งสิ้นไม่เกิน
454.128 ล้านบาท

ธันวาคม เมื่อวันที่ 30 ธันวาคม 2559
บริษัทได้ทำสัญญาจะซื้อจะขายเพื่อจำหน่ายเงินลงทุนทั้งหมดที่บริษัทถืออยู่ในบริษัท ไซมิสทริค จำกัด
(“SMT”) จำนวน 99,998 หุ้น คิดเป็นสัดส่วนร้อยละ 100 ของหุ้นที่จำหน่ายแล้วทั้งหมดของ SMT
ให้กับนางสาวอฑตยา นิลทองคำ ซึ่งไม่เป็นบุคคลที่เกี่ยวโยงกันกับบริษัทและบริษัทย่อยของบริษัท
ในราคาหุ้นละ 10 บาท ซึ่งเท่ากับมูลค่าที่ตราไว้คิดเป็นมูลค่า 999,980 บาท
และรับชำระหนี้เงินกู้ที่บริษัทให้ SMT กู้ยืมจำนวน 41,000,000 บาท
พร้อมดอกเบี้ยเงินกู้จนกว่าจะชำระหนี้ครบถ้วน (ดอกเบี้ยที่ครบกำหนดระหว่างวันที่ 1 ตุลาคม
2559 - 31 ธันวาคม 2559 เท่ากับ 557,081.97 บาท)
ซึ่งเท่ากับเงินลงทุนทั้งหมดที่บริษัทใช้ไปในโครงการดังกล่าว
โดยบริษัทจะได้รับชำระค่าหุ้นและหนี้เงินกู้ทั้งหมดภายในเดือนมกราคม 2560
วัตถุประสงค์ในการจำหน่ายเงินลงทุนครั้งนี้ เป็นการขายเงินลงทุนในบริษัทย่อย

เหตุการณ์สำคัญในปี 2560

มกราคม เมื่อวันที่ 25 มกราคม 2560
บริษัทได้รับหนังสือลาออกจากตำแหน่งกรรมการและประธานกรรมการของนายพงษ์ดิษฐ พจนา

เมื่อวันที่ 31 มกราคม 2560 บริษัทได้รับชำระค่าหุ้นของบริษัท ไซมิสทริค จำกัด จำนวน 999,980
บาท และรับชำระหนี้เงินกู้ที่บริษัทให้บริษัท ไซมิสทริค จำกัด กู้ยืมในส่วนที่เหลือจากนางสาวอฑตยา
นิลทองคำ เป็นที่เรียบร้อยแล้ว จึงเป็นเหตุให้บริษัท ไซมิสทริค จำกัด และบริษัท วีพีเอ็น แอนด์
ไซมิสทริค จำกัด ได้สิ้นสภาพความเป็นบริษัทย่อยของบริษัท

กุมภาพันธ์ ที่ประชุมคณะกรรมการบริษัทครั้งที่ 2/2560 เมื่อวันที่ 3 กุมภาพันธ์ 2560
มีมติแต่งตั้งนายสมชาย มีเสน เข้าดำรงตำแหน่งประธานกรรมการ

และที่ประชุมวิสามัญผู้ถือหุ้นครั้งที่ 1/2560 เมื่อวันที่ 24 กุมภาพันธ์ 2560
ได้มีมติอนุมัติเรื่องสำคัญดังต่อไปนี้

1.  อนุมัติยกเลิกการออกหุ้นสามัญเพิ่มทุนจำนวนไม่เกิน 5,700,000,000 หุ้น
    เพื่อรองรับการใช้สิทธิของใบแสดงสิทธิในการซื้อหุ้นเพิ่มทุนที่โอนสิทธิได้ รุ่นที่ 1 (MAX-T1)
    ที่เสนอขายให้แก่ผู้ถือหุ้นเดิมตามสัดส่วนการถือหุ้นโดยไม่คิดมูลค่า
    และยกเลิกการออกหุ้นสามัญเพิ่มทุนจำนวน 10,000,000,000 หุ้น
    เพื่อรองรับการจัดสรรหุ้นเพิ่มทุนให้แก่บุคคลในวงจำกัด (Private Placement) ไม่เกิน 50
    ราย

2.  อนุมัติยกเลิกการลดทุนจดทะเบียนโดยการลดมูลค่าที่ตราไว้ต่อหุ้น
    เพื่อลดส่วนต่ำมูลค่าหุ้นและลดขาดทุนสะสม และแก้ไขหนังสือบริคณห์สนธิของบริษัทข้อ 4
    เรื่องทุนจดทะเบียน เพื่อให้สอดคล้องกับการลดทุนจดทะเบียนของบริษัท

3.  อนุมัติลดทุนจดทะเบียนของบริษัทจากเดิม 45,304,223,696 บาท เป็น 29,602,897,629
    บาท โดยการตัดหุ้นจดทะเบียนที่ยังไม่ได้ออกจำหน่ายของบริษัทจำนวน 15,701,326,067
    บาท แบ่งออกเป็นหุ้นสามัญจำนวน 15,701,326,067 หุ้น มูลค่าที่ตราไว้หุ้นละ 1 บาท
    โดยการตัดหุ้นที่รองรับการใช้สิทธิของใบแสดงสิทธิในการซื้อหุ้นเพิ่มทุนที่โอนสิทธิได้ รุ่นที่ 1
    (MAX-T1) จำนวนไม่เกิน 5,700,000,000 หุ้น หุ้นสามัญเพิ่มทุนจำนวน 10,000,000,000
    หุ้น เพื่อรองรับการออกหุ้นเพิ่มทุนให้แก่บุคคลในวงจำกัด (Private Placement) ไม่เกิน
    50 ราย
    และหุ้นจดทะเบียนที่เหลือจากการรองรับการใช้สิทธิซื้อหุ้นสามัญเพิ่มทุนของใบสำคัญแสดงสิทธิ
    ครั้งที่ 2 (MAX-W2) จำนวน 1,326,067 หุ้น

4.  อนุมัติเพิ่มทุนจดทะเบียนของบริษัทจากเดิม 29,602,897,629 บาท เป็น 99,555,048,070
    บาท โดยการออกหุ้นสามัญเพิ่มทุนใหม่จำนวน 69,952,150,441 หุ้น มูลค่าที่ตราไว้หุ้นละ 1
    บาท

5.  อนุมัติการจัดสรรหุ้นสามัญเพิ่มทุนของบริษัทจำนวน 69,952,150,441 หุ้น
    โดยมีรายละเอียดการจัดสรรหุ้นสามัญเพิ่มทุนใหม่ ดังนี้

    1.  จัดสรรหุ้นสามัญเพิ่มทุนจำนวนไม่เกิน 49,583,851,118 หุ้น มูลค่าที่ตราไว้หุ้นละ 1
        บาท เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น (Rights
        Offering)

    2.  จัดสรรหุ้นสามัญเพิ่มทุนจำนวนไม่เกิน 12,395,962,780 หุ้น
        เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัท ครั้งที่ 3
        (“MAX-W3”)
        ที่บริษัทจะออกให้แก่ผู้ถือหุ้นเดิมของบริษัทที่จองซื้อและได้รับจัดสรรหุ้นเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วนการถือหุ้น
        (Rights Offering)

    3.  จัดสรรหุ้นสามัญเพื่อรองรับการปรับสิทธิของใบสำคัญแสดงสิทธิที่จะซื้อหุ้นสามัญของบริษัทครั้งที่
        1 (MAX-W1) จำนวน 4,196,856,270 หุ้น
        และจัดสรรหุ้นสามัญเพื่อรองรับการปรับสิทธิของใบสำคัญแสดงสิทธิที่จะซื้อหุ้นสามัญของบริษัทครั้งที่
        2 (MAX-W2) จำนวน 3,775,480,273 หุ้น

6.  อนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทครั้งที่ 3 (MAX-W3)
    จำนวนไม่เกิน 12,395,962,780 หน่วย

มีนาคม ที่ประชุมคณะกรรมการครั้งที่ 4/2560 เมื่อวันที่ 3 มีนาคม 2560 ได้มีมติแต่งตั้งนายอิทธิชัย
อรุณศรีแสงไชย เป็นรองประธานกรรมการ

3.  โครงสร้างการถือหุ้นของบริษัท และบริษัทย่อย

ณ วันที่ 31 มกราคม 2560 บริษัทมีบริษัทย่อย จำนวน 2 บริษัท และบริษัทร่วม 1 บริษัท
ซึ่งมีรายละเอียดดังนี้

1.  บริษัท เอ็มเอสพี เมทัล จำกัด ดำเนินธุรกิจจัดหา และจำหน่ายผลิตภัณฑ์เหล็ก
    เหล็กแปรรูปทุกชนิด และวัสดุอุปกรณ์ที่ใช้สำหรับผลิตภัณฑ์เหล็กและการผลิตเหล็ก

2.  บริษัท เดอะ มาเจสติค ครีก คันทรีคลับ จำกัด ประกอบธุรกิจเกี่ยวกับสนามกอล์ฟ
    (เข้าเป็นบริษัทย่อย เมื่อวันที่ 28 กรกฎาคม 2559)

3.  บริษัท ราชบุรี-อีอีพี รีนิวเอเบิ้ล เอนเนอจี้ จำกัด
    ประกอบธุรกิจเกี่ยวกับผลิตไฟฟ้าจากเชื้อเพลิงขยะ (เข้าเป็นบริษัทร่วม เมื่อวันที่ 1 สิงหาคม
    2559)

หมายเหตุ บริษัท ไซมิสทริค จำกัด และบริษัท วีพีเอ็น แอนด์ ไซมิสทริค จำกัด
ได้สิ้นสภาพความเป็นบริษัทย่อยของบริษัทเมื่อวันที่ 31 มกราคม 2560

ณ วันที่ 31 มกราคม 2560 บริษัทมีโครงสร้างการถือหุ้นในบริษัทย่อย ดังนี้

1.4 ความสัมพันธ์กับกลุ่มธุรกิจของผู้ถือหุ้นใหญ่

ไม่มี

2. ลักษณะการประกอบธุรกิจ

2.1 ภาพรวมและลักษณะการประกอบธุรกิจ

บริษัท แมกซ์ เมทัล คอร์ปอเรชั่น จำกัด (มหาชน) ประกอบธุรกิจ จำหน่ายผลิตภัณฑ์เหล็ก
เหล็กแปรรูปทุกชนิด และวัสดุอุปกรณ์ที่ใช้สำหรับผลิตภัณฑ์เหล็กและการผลิตเหล็ก
และเข้าลงทุนโดยการถือหุ้นในธุรกิจอสังหาริมทรัพย์ โครงการสนามกอล์ฟ และธุรกิจพลังงาน

1) โครงสร้างกลุ่มบริษัท

  ณ วันที่ 31 มกราคม 2560 บริษัท มีบริษัทย่อย 2 แห่ง บริษัทร่วม 1 แห่ง ตามรายละเอียดดังนี้

+-----------------------+------------------------+----------+----------+
| ชื่อบริษัท                | ประเภทกิจการ            | อัตราร้อยล | จัดตั้งขึ้น   |
|                       |                        | ะการลงทุน | ในประเทศ |
+-----------------------+------------------------+----------+----------+
| 1.  บริษัท เอ็มเอสพี เมทัล | ประกอบธุรกิจการจ         | 100      | ไทย      |
|     จำกัด              | ัดหาและจำหน่ายผลิตภัณฑ์เหล็ก |          |          |
+-----------------------+------------------------+----------+----------+
| 2.  บริษัท เดอะ มาเจสติค | ปร                     | 80       | ไทย      |
|     ครีก คันทรีคลับ จำกัด  | ะกอบธุรกิจเกี่ยวกับสนามกอล์ฟ |          |          |
+-----------------------+------------------------+----------+----------+
| 3.  บริษัท ราชบุรี-อีอีพี    | ประกอบธุรกิจเกี่ยว         | 20       | ไทย      |
|     รีนิวเอเบิ้ล เอนเนอจี้  | กับผลิตไฟฟ้าจากเชื้อเพลิงขยะ |          |          |
|     จำกัด              |                        |          |          |
+-----------------------+------------------------+----------+----------+

2) ลักษณะการประกอบธุรกิจ

บริษัทเริ่มดำเนินธุรกิจค้าเหล็กนับแต่กลางไตรมาส 4/2552 เป็นต้นมา
ธุรกรรมส่วนใหญ่เป็นลักษณะซื้อมา-ขายไป ดังนั้น
ผลิตภัณฑ์เหล็กที่จำหน่ายจึงมีความหลากหลายขึ้นอยู่กับความต้องการของลูกค้า ราคา
และความสามารถในการจัดหาผลิตภัณฑ์ของบริษัท
หากพิจารณาจำแนกผลิตภัณฑ์ตามลักษณะการใช้งานอาจแบ่งออกได้เป็น 4 กลุ่มหลัก ได้แก่

1.  กลุ่มวัตถุดิบ ได้แก่ เศษเหล็ก (Scrap) เหล็กดิบ (Pig Iron) และเหล็กแท่ง (Ingot)

2.  กลุ่มผลิตภัณฑ์เหล็กกึ่งสำเร็จรูป (Semi-finished product) เช่น บิลเลต (Billet)
    สแลบ (slab) รวมถึง เหล็กรีดร้อน/รีดเย็นชนิดม้วน (Hot/Cold Rolled Coil)

3.  กลุ่มผลิตภัณฑ์เหล็กสำเร็จรูป (Finished product) ได้แก่ เหล็กโครงสร้าง เช่น
    เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ
    ฯลฯ และ

4.  กลุ่มวัสดุอุปกรณ์ที่ใช้ในสำหรับเหล็กและที่ใช้ในโรงงานผลิตเหล็ก

ในปี 2556
บริษัทได้รับผลกระทบจากการหยุดผลิตของโรงงานผู้ผลิตเหล็กหยุดต่อเนื่องมาจนถึงไตรมาสที่ 1 ปี
2556 กอปรกับภาวะที่มีการนำเข้าสินค้าสำเร็จรูปจากต่างประเทศเข้ามาทุ่มตลาดภายในประเทศ
ดังนั้นจากผลกระทบทั้งภายในและภายนอกประเทศทำให้รายได้หลักของบริษัทมีเพียงกลุ่มวัตถุดิบ
และกลุ่มผลิตภัณฑ์เหล็กกึ่งสำเร็จรูป ส่งผลให้โครงสร้างรายได้ของบริษัทลดลง

ในปี 2557 บริษัทมีรายได้จากการขาย 170.42 ล้านบาท ซึ่งเพิ่มขึ้นจากปี 2556 จำนวน 74.24
ล้านบาท อันเป็นผลมาจากบริษัทดำเนินการจัดหาผลิตภัณฑ์จากผู้ผลิตรายอื่น ๆ
เพื่อทดแทนจากการที่ผู้ผลิตรายใหญ่ส่งสินค้าได้ในปริมาณที่ลดลง
กอปรกับบริษัทมุ่งเน้นการขายสินค้าประเภทเหล็กกึ่งสำเร็จรูป (Semi-finished product)
มากขึ้น เนื่องจากมีราคาขายที่สูงกว่ากลุ่มวัตถุดิบ

ในปี 2558 บริษัทมีรายได้จากการขาย 61.44 ล้านบาท
ส่วนใหญ่เป็นการขายเหล็กเส้นให้กับบริษัทที่เป็นผู้รับเหมาก่อสร้างเป็นหลัก
เพื่อลดความเสี่ยงที่เกิดจากการภาคอุตสาหกรรมโดยรวม ดังนั้น จึงทำให้รายได้จากการขายในปี
2558 ลดลงเมื่อเทียบกับปีก่อน ซึ่งมีรายละเอียดดังนี้

ในปี 2559 บริษัทได้เข้าลงทุนโดยการเข้าถือหุ้นในบริษัท เดอะมาเจสติค ครีก คันทรีคลับ จำกัด
(“MJC”) ซึ่งเป็นผู้ประกอบธุรกิจเกี่ยวกับสนามกอล์ฟ ในสัดส่วนร้อยละ 80
ของทุนจดทะเบียนที่ชำระแล้ว และเข้าลงทุนโดยการเข้าถือหุ้นในบริษัท ราชบุรี-อีอีพี รีนิวเอเบิ้ล
เอนเนอจี้ จำกัด (R-EEP) ซึ่งประกอบธุรกิจเกี่ยวกับพลังงานจากเชื้อเพลิงขยะ ในสัดส่วนร้อยละ
20 ของทุนจดทะเบียนที่ชำระแล้

2.2 โครงสร้างรายได้

รายได้หลักของบริษัทและบริษัทย่อยคือ รายได้จากธุรกิจเหล็ก รายได้จากการบริการสนามกอล์ฟ
ภาพรวมโครงสร้างรายได้ของกลุ่มบริษัทแบ่งตามประเภทผลิตภัณฑ์ ในรอบระยะเวลา 3 ปี
สิ้นสุดวันที่ 31 ธันวาคม 2557 – 2559 มีรายละเอียดดังนี้

  -------------------------- -------- -------- ------- -------- -------- --------
  งบการเงินรวม                2559              2558             2557     

                             มูลค่า     %        มูลค่า    %        มูลค่า     มูลค่า

  1. วัตถุดิบ                   -        -        -       -        -        -

  2. ผลิตภัณฑ์เหล็กกึ่งสำเร็จรูป     -        -        31.28   50.91    170.42   96.04

  3.ผลิตภัณฑ์เหล็กสำเร็จรูป        84.57    82.73    30.16   49.09    -        -

  4.รายได้สนามกอล์ฟ            17.66    17.27    -       -        -        -

  รวมรายได้หลัก                102.23   82.52    61.44   71.88    170.42   96.04

  5. รายได้อื่น ๆ               21.65    17.48    24.03   28.12    7.02     3.96

  รวมรายได้                   123.88   100.00   85.47   100.00   177.44   100.00
  -------------------------- -------- -------- ------- -------- -------- --------

2.3 การประกอบธุรกิจแต่ละสายผลิตภัณฑ์

1. ลักษณะผลิตภัณฑ์และบริการ

ลักษณะผลิตภัณฑ์และบริการของบริษัทและบริษัทย่อย แบ่งออกเป็น 4 กลุ่มหลัก ดังนี้

1.  กลุ่มวัตถุดิบ ประกอบด้วยผลิตภัณฑ์ดังนี้

1.  เศษเหล็ก (Scrap) เศษเหล็กทั่วไปที่พบเห็นได้
    ซึ่งส่วนใหญ่เป็นได้ทั้งเศษซากที่เหลือจากการกระบวนการผลิตเหล็ก เหล็กที่ถูกใช้แล้ว
    รวมถึงชิ้นส่วนเหล็กตกเกรด ซึ่งเศษเหล็กแบ่งได้หลายประเภทได้แก่ เศษเหล็กแผ่นปั๊ม
    เศษเหล็กที่เหลือจากการผลิตชิ้นงาน เศษเหล็กขอบคอยล์เหล็ก
    เศษเหล็กที่เหลือจากการปาดเรียบ ฯลฯ

2.  กลุ่มผลิตภัณฑ์เหล็กกึ่งสำเร็จรูป (Semi-finished product) ประกอบด้วยผลิตภัณฑ์ดังนี้

1.  บิลเลต (Billet) เหล็กแท่งยาว โดยการหล่อ หรือ รีด รูปหน้าตัดเป็นสี่เหลี่ยม
    ขนาดประมาณ 90-160 มิลลิเมตร (เทียบเท่าขนาด 6 นิ้ว หรือน้อยกว่า) ความยาวประมาณ
    5-9 เมตร โดยเหล็กแท่งยาวมักจะถูกนำมาแปรรูปเป็น Bars, Rods หรือ ท่อไร้รอยเชื่อม

2.  สแลบ (Slab) เหล็กแท่งแบนซึ่งหน้าตัดกว้างกว่าเหล็กแท่งยาว (Billet)
    และมีความหนาน้อยกว่า เหล็กแท่งยาว (Billet) โดยเหล็กแท่งแบน Slab
    มักจะถูกนำมาแปรรูปเป็นเหล็กแผ่น ได้แก่ Plate, Sheet และ Strip

3.  เหล็กรีดร้อน (Hot Rolled Coil) เหล็กกล้าที่รูปทรงเป็นแผ่น (ลักษณะแบน)
    ผลิตด้วยกรรมวิธีรีดร้อน (ด้วยลูกกลิ้งหรือแท่นรีดขนาดใหญ่)
    ซึ่งทำให้แท่งเหล็กกึ่งสำเร็จรูปที่เรียกว่า “สแลป (Slab)” มีขนาดความหนาลดลงจาก 100
    มิลลิเมตร เป็นแผ่นที่มีความหนาบางลงอยู่ในช่วง 1.00 ถึง 13.00 มิลลิเมตร
    ตามที่ลูกค้าต้องการ เหล็กแผ่นรีดร้อน เมื่อผลิตเสร็จแล้วจะอยู่ในลักษณะเป็นม้วน (Coil)
    เรียกว่า “เหล็กแผ่นรีดร้อนชนิดม้วน (hot-rolled coil)” หรือ “เหล็กม้วนดำ (black
    coil)” เพื่อประสิทธิภาพในการเก็บรักษาเคลื่อนย้ายและขนส่ง
    อย่างไรก็ดีเมื่อลูกค้าต้องการสินค้าเป็นเหล็กแผ่นรีดร้อนชนิดแผ่น
    โรงงานจะทำการตัดแบ่งเหล็กม้วนเป็นแผ่นตามขนาดความยาว
    และความกว้างที่ลูกค้าต้องการได้อีกด้วย

4.  เหล็กแผ่นรีดเย็น (Cold Rolled Coil) ใช้เหล็กแผ่นรีดร้อนเป็นวัตถุดิบ
    ใช้ในงานลักษณะที่ต้องการคุณภาพผิวสูงกว่าและความหนาต่ำกว่าเหล็กแผ่นรีดร้อน
    โดยนำม้วนเหล็กแผ่นรีดร้อนไปรีดเย็นต่อ จะได้เหล็กแผ่นที่มีผิวมันกว่า
    แต่ยังคงเหลือความเครียดในเนื้อเหล็กอยู่ทำให้มีความแข็งสูง ความสามารถในการยืดตัว
    (Elongation) ต่ำและยังมีความไม่สม่ำเสมอของคุณสมบัติเชิงกลในทิศทางต่าง ๆ สูง
    จึงไม่เหมาะแก่การใช้งานขึ้นรูป ต้องทำการอบ (Annealing)
    เพื่อให้คลายความเครียดในเนื้อเหล็กลง
    โดยความหนาแทบไม่เปลี่ยนแปลงเพื่อปรับปรุงความเรียบของคุณภาพผิว และขจัดการยืดตัว ณ
    จุดคลาก (Yield point elongation) ทำให้สามารถไปใช้ขึ้นรูปได้อย่างสม่ำเสมอขึ้น

3.  กลุ่มผลิตภัณฑ์เหล็กสำเร็จรูป (Finished product) ได้แก่ เหล็กโครงสร้าง เช่น
    เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ
    ฯลฯ

  ในปี 2559 ที่ผ่านมา บริษัทมุ่งเน้นการขายกลุ่มผลิตภัณฑ์เหล็กสำเร็จรูป (finished product)
  มากกว่ากลุ่มวัตถุดิบ เนื่องจากกลุ่มผลิตภัณฑ์เหล็กสำเร็จรูป (finished product)
  มีราคาขายที่สูงกว่า
  อย่างไรก็ตามบริษัทยังคงต้องคำนึงถึงปริมาณเงินทุนหมุนเวียนที่บริษัทมีควบคู่ไปด้วยเช่นกัน

4.  รายได้จากสนามกอล์ฟ ได้แก่ รายได้ค่าบริการใช้สนามกอล์ฟ รายได้ค่าเช่าอุปกรณ์กีฬา
    เป็นต้น

    2. การตลาดและการแข่งขัน

  1. สภาพการแข่งขันภายในอุตสาหกรรม

  ปริมาณการผลิตเหล็กและเหล็กกล้าที่สำคัญในปี 2559 มีประมาณ 7,728,338 เมตริกตัน
  (ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
  เหล็กแผ่นเคลือบและท่อเหล็กเพื่อไม่ให้เกิดการนับซ้ำ) เพิ่มขึ้นร้อยละ 18.98
  เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์
  พบว่าผลิตภัณฑ์ที่มีการผลิตที่เพิ่มขึ้นมากที่สุด คือ เหล็กทรงยาวปรับตัวเพิ่มขึ้นร้อยละ 27.02
  เหล็กทรงแบนเพิ่มขึ้นร้อยละ 8.90 สำหรับการจำหน่ายในประเทศประมาณ 19,074,108
  เมตริกตัน เพิ่มขึ้นร้อยละ 10.86 โดยเหล็กทรงยาวเพิ่มขึ้นร้อยละ 15.82
  เหล็กทรงแบนเพิ่มขึ้นร้อยละ 7.91 สำหรับมูลค่าการส่งออกเพิ่มขึ้นร้อยละ 13.25
  มูลค่าการนำเข้าลดลงร้อยละ 3.66

  ที่มา : ข้อมูลจากสำนักงานเศรษฐกิจอุตสาหกรรม; สรุปภาวะเศรษฐกิจอุตสาหกรรมปี 2559
  และแนวโน้มปี 2560

  2. แนวโน้มภาวะอุตสาหกรรมและการแข่งขัน

  สำหรับสถานการณ์การบริโภคเหล็กไทยในปี 2560 ประมาณ 17.8 ล้านตัน เพิ่มขึ้นร้อยละ
  1.1 - 2.8 โดยคาดการณ์ว่าอุตสาหกรรมเหล็กทรงแบน
  จะมีการบริโภคเพิ่มขึ้นตามการขยายตัวของอุตสาหกรรมเครื่องใช้ไฟฟ้า เช่น เครื่องปรับอากาศ
  สำหรับเหล็กทรงยาวที่ใช้ในอุตสาหกรรมก่อสร้าง คาดการณ์ว่าจะเพิ่มขึ้น
  โดยในส่วนของโครงการก่อสร้างภาครัฐที่จะกระตุ้นเศรษฐกิจ พบว่าในปี 2560
  กระทรวงคมนาคมมีแผนลงทุนด้านขนส่ง โดยขยายการก่อสร้างโรงสร้างพื้นฐาน 36 โครงการ
  โดยเป็นโครงการต่อขยายเฟสแรก โดยโครงการที่พร้อมขออนุมัติ ครม. เช่น
  รถไฟทางคู่ปากน้ำโพ – เด่นชัย, จิระ – อุบลราชธานี, ขอนแก่น – หนองคาย, ชุมพร –
  สุราษฎร์ธานี – สงขลา, หาดใหญ่ – ปาดังเบซาร์, เด่นชัย – เชียงใหม่, เด่นชัย –
  เชียงของ และบ้านไผ่ – นครพนม ซึ่งจะมีผลทำให้เหล็กทรงยาวขยายตัวเพิ่มขึ้น

  ที่มา : ข้อมูลจากสำนักงานเศรษฐกิจอุตสาหกรรม; สรุปภาวะเศรษฐกิจอุตสาหกรรมปี 2559
  และแนวโน้มปี 2560

  3. กลยุทธ์การตลาด

  1. กลยุทธ์ด้านผลิตภัณฑ์และบริการ (Product and Service)

  บริษัทได้พิจารณาและคำนึงถึงสภาวะตลาดและความต้องการที่แตกต่างกันของผู้บริโภค
  จึงมีผลิตภัณฑ์เหล็กที่หลากหลาย
  และมีนโยบายที่จะเพิ่มประเภทของผลิตภัณฑ์เพื่อตอบสนองความต้องการของลูกค้าให้มากยิ่งขึ้น
  เพื่อให้ลูกค้าสามารถซื้อหาผลิตภัณฑ์เหล็กทุกประเภทที่ต้องการได้
  ซึ่งผลิตภัณฑ์ของบริษัทมีครอบคลุมตั้งแต่เศษเหล็ก เหล็กม้วน เหล็กแผ่น เหล็กโครงสร้างรูปพรรณ
  ท่อเหล็ก และเหล็กเส้น นอกจากนี้
  ด้วยปัจจัยดังกล่าวเหล่านี้จะช่วยให้บริษัทสามารถตอบสนองความต้องการของลูกค้าได้มากขึ้นและปรับแผนธุรกิจการขายให้สอดคล้องกับภาวะเศรษฐกิจ

  2. กลยุทธ์ด้านราคา (Price)

  บริษัทกำหนดราคาสินค้าตามภาวะของอุปสงค์และอุปทานในตลาด
  โดยมีนโยบายกำหนดราคาตามภาวะความต้องการสินค้า
  รวมถึงราคาตลาดของสินค้าและวัตถุดิบเป็นเกณฑ์ นอกจากนี้
  จะพิจารณาถึงแนวโน้มของภาวะตลาดและราคาในอนาคตเพื่อเป็นปัจจัยในการกำหนดราคาสินค้าด้วย
  โดยบริษัทจะพยายามกำหนดราคาของผลิตภัณฑ์ให้เหมาะสมกับสภาวะตลาดและให้มีความสามารถในการแข่งขันได้
  ซึ่งบริษัทไม่มีนโยบายการแข่งขันทางด้านราคาโดยตัดราคากับผู้ประกอบการรายอื่น ๆ
  แต่มุ่งเน้นที่คุณภาพของสินค้าเพื่อตอบสนองความต้องการของลูกค้าเป็นสำคัญ

  3. กลยุทธ์ด้านการจำหน่ายและช่องทางการจำหน่าย (Place)

  การจำหน่ายผลิตภัณฑ์เหล็กของบริษัทในระยะแรก
  กำหนดช่องทางการจัดจำหน่ายทั้งการขายตรงให้กับผู้ใช้
  และจำหน่ายผ่านไปยังผู้ค้ารายอื่นรวมถึงการจำหน่ายผ่านนายหน้า
  ด้วยภาพรวมของตลาดที่มีขนาดค่อนข้างใหญ่มาก
  เกณฑ์การพิจารณาเลือกช่องทางการจัดจำหน่ายผลิตภัณฑ์ของบริษัท
  จึงเน้นการพิจารณาประกอบกันระหว่างขนาดคำสั่งซื้อ อัตรากำไรและความเสี่ยง
  รวมถึงระยะเวลาการจัดเก็บเงิน
  เพื่อสร้างและขยายฐานรายได้รวมถึงผลตอบแทนของกิจการให้เติบโตขึ้นตามลำดับ

  4. กลยุทธ์ด้านการส่งเสริมการขาย (Promotion)

  บริษัทกำหนดนโยบายในการดำเนินธุรกิจเพื่อส่งเสริมการขายให้แก่ลูกค้า
  โดยบริษัทจะมอบส่วนลดหรือขยายระยะเวลาชำระเงินให้แก่ลูกค้ารายใหญ่ที่มีการสั่งซื้อในปริมาณมาก
  หรือมีฐานะการเงินและประวัติการชำระเงินที่ดี เป็นต้น

  นอกจากนั้นบริษัทยังเน้นการควบคุมคุณภาพของผลิตภัณฑ์ให้เป็นไปตามมาตรฐานและรายละเอียดที่ลูกค้ากำหนด
  มีการส่งมอบสินค้าที่ตรงต่อเวลาและเชื่อถือได้ ซึ่งเป็นปัจจัยสำคัญในการให้บริการแก่ลูกค้า
  รวมถึงมีการติดตามผลการจัดส่งและคุณภาพของผลิตภัณฑ์ เพื่ออำนวยความสะดวก
  สร้างความประทับใจ และสร้างความสัมพันธ์อันดีกับลูกค้า

  4. ผลกระทบต่อสิ่งแวดล้อม

  ในการคัดเลือกผู้ผลิตของบริษัท
  บริษัทจะพิจารณาเลือกผู้ประกอบการที่ได้รับการรับรองมาตรฐานสินค้าและกระบวนการผลิตจากหน่วยงานที่เกี่ยวข้อง
  และมีการปฏิบัติตามข้อกำหนดด้านการควบคุมผลกระทบต่อสิ่งแวดล้อมที่เกี่ยวข้อง

2.4 การจัดหาผลิตภัณฑ์หรือบริการ

บริษัทไม่มีนโยบายเก็บรักษาสินค้าเพื่อเป็นสินค้าคงเหลือ
บริษัทจะดำเนินการจัดหาผลิตภัณฑ์ตามที่ได้รับคำสั่งซื้อจากลูกค้าของบริษัทเท่านั้น
โดยบริษัทจะทำการจัดซื้อโดยตรงกับโรงงานผู้ผลิต และ Supplier รายอื่นๆ
ที่มีผลิตภัณฑ์ที่ตรงกับความต้องการของลูกค้า
เพื่อให้ได้ผลิตภัณฑ์ที่มีคุณภาพเป็นไปตามคำสั่งซื้อของลูกค้า
และสามารถจัดส่งสินค้าได้ทันภายในระยะเวลาที่กำหนด
ปัจจุบันบริษัทมุ่งเน้นการขายสินค้าประเภทเหล็กเส้นและเหล็กรูปพรรณ
เนื่องจากมีราคาขายที่สูงกว่ากลุ่มวัตถุดิบและมีกลุ่มลูกค้าที่มากกว่า
ซึ่งเป็นกลุ่มลูกค้าที่มีศักยภาพในการชำระหนี้ เพื่อป้องกันปัญหาการผิดนัดชำระหนี้

2.5 งานที่ยังไม่ได้ส่งมอบ

- ไม่มี –

3. ปัจจัยความเสี่ยง

คณะกรรมการบริษัทได้ตระหนักถึงปัจจัยความเสี่ยงต่างๆ
ซึ่งอาจจะส่งผลกระทบเป้าหมายการดำเนินธุรกิจของบริษัท
เพื่อให้บริษัทมีการบริหารความเสี่ยงทั้งองค์กรอย่างมีประสิทธิภาพและมีประสิทธิผล
เพื่อใช้เป็นกลไกที่สำคัญในการบริหารความเสี่ยงของบริษัท
จึงได้พิจารณาการบริหารความเสี่ยงและการควบคุมภายในขึ้นมา
โดยพิจารณาให้ความสำคัญในเรื่องแนวทางการบริหารจัดการความเสี่ยง
และติดตามผลการบริหารจัดการความเสี่ยงอย่างมีระบบ
เพื่อให้การดำเนินงานสอดคล้องกับนโยบายการกำกับดูแลกิจการที่ดี
สำหรับจากการประเมินความเสี่ยง และการบริหารจัดการความเสี่ยงมีผลกระทบต่อธุรกิจของบริษัท
ดังต่อไปนี้

1. ความเสี่ยงจากความผันผวนของราคาเหล็กและปริมาณความต้องการบริโภคเหล็ก

เนื่องจากตลาดเหล็กทั่วโลกในปี 2559 มีความผันผวนอย่างมาก
ผู้ผลิตเหล็กต่างได้รับอานิสงค์จากราคาผลิตภัณฑ์เหล็กที่ปรับตัวเพิ่มขึ้นขยอดการผลิตเหล็กโลกขยายตัวร้อยละ
0.8
ขณะที่ความต้องการใช้เหล็กทั่วโลกมีแนวโน้มลดลงตามการชะลอตัวทางเศรษฐกิจของประเทศที่สำคัญสะท้อนให้เห็นปัญหา
Excess Capacity อุตสาหกรรมเหล็กที่ยังคงมีอยู่ ประเทศผู้ผลิตเหล็กรายใหญ่ เช่น
จีนยังคงมุ่งส่งออกเหล็กไปเจาะตลาดทั่วโลก
ส่งผลให้ภาวะการแข่งขันในอุตสาหกรรมเหล็กมีความรุนแรงมากขึ้น
ซึ่งส่งผลกระทบโดยตรงต่อราคาเหล็กและอัตราผลกำไรของธุรกิจค้าเหล็กของบริษัท
เนื่องจากบริษัทเป็นผู้จัดหาและจัดจำหน่ายผลิตภัณฑ์เหล็ก ดังนั้นการเปลี่ยนแปลงทั้งด้านราคา
และปริมาณความต้องการจึงมีผลกระทบโดยตรงกับบริษัท

อย่างไรก็ตามนโยบายการกำหนดราคาขายของบริษัทโดยการตั้งราคาขายจากฐานต้นทุนบวกส่วนเพิ่ม
(Cost-Plus Pricing)
โดยรายการค้าที่เกิดขึ้นส่วนใหญ่ดำเนินไปในลักษณะจับคู่คำสั่งซื้อกับคำสั่งขาย
เพื่อบริหารความเสี่ยงจากความผันผวนของราคา และปริมาณความต้องการการบริโภคเหล็ก
โดยบริษัทได้จัดให้มีการติดตามการเปลี่ยนแปลงของราคาเหล็กรวมถึงปัจจัยอื่นๆ
ที่เกี่ยวข้องอย่างต่อเนื่องเพื่อประเมินทิศทางของราคาและความเสี่ยงที่อาจเกิดขึ้น
ควบคู่กับการบริหารปริมาณสินค้าคงคลังให้อยู่ในระดับที่เหมาะสม
เพื่อควบคุมความเสี่ยงดังกล่าวให้คงอยู่ในระดับที่พอยอมรับได้

ความเสี่ยงจากการจัดหาวัตถุดิบ และพึ่งพิงผู้จัดหาวัตถุดิบ

ปัจจุบันคณะกรรมการบริษัทได้มีการพิจารณาปัจจัยที่อาจมีผลกระทบจากผู้จัดหาวัตถุดิบของบริษัท
เนื่องจากลักษณะการดำเนินธุรกิจส่วนใหญ่ของบริษัทเป็นการจัดหาและจำหน่ายผลิตภัณฑ์เหล็ก
จึงอาจทำให้บริษัทมีความเสี่ยงจากการที่ผู้ผลิตและจัดจำหน่ายเหล็กไม่สามารถจัดหาและส่งมอบผลิตภัณฑ์เหล็กให้ทัน
หรือบริษัทไม่สามารถจัดหาผลิตภัณฑ์เหล็กจากแหล่งอื่น ๆ ให้ทันตามความต้องการของลูกค้า
อันจะส่งผลให้บริษัทขาดแคลนสินค้าในการการส่งมอบให้แก่ลูกค้า ณ ช่วงเวลาหนึ่ง และ/หรือ
อาจทำให้บริษัทจัดหาผลิตภัณฑ์เหล็กได้ในราคาที่เพิ่มสูงมากขึ้นกว่าราคาปกติ
อันจะส่งผลให้บริษัทสูญเสียความสามารถในการแข่งขัน
และมีต้นทุนการจัดหาวัตถุดิบเพิ่มสูงมากกว่าปกติ
เมื่อปีก่อนหน้าบริษัทได้รับผลกระทบจากการจัดหาวัตถุดิบจากการที่ผู้จัดหาวัตถุดิบไม่สามารถจัดหาและส่งมอบผลิตภัณฑ์เหล็กได้ทัน
ซึ่งปัจจุบันบริษัทได้พิจารณาและติดตามประเด็นอย่างต่อเนื่องและระมัดระวัง
โดยอยู่ในระหว่างการจัดการปัญหาดังกล่าวเพื่อบริหารความเสี่ยงให้อยู่ในระดับที่บริษัทสามารถยอมรับได้และเพื่อประโยชน์สูงสุดต่อธุรกิจในดำเนินการกิจการได้อย่างราบรื่น

อย่างไรก็ตาม
บริษัทได้กำหนดนโยบายและแนวทางดำเนินการแก้ไขปัญหาเป็นแผนงานที่สำคัญเพื่อรองรับสถานการณ์ในอนาคต
ดังต่อไปนี้

  1. ดำเนินการติดต่อหาแหล่งผลิตรายอื่น ๆ
  รวมทั้งการเตรียมการจัดซื้อจากโรงงานผู้ผลิตในต่างประเทศ
  เพื่อลดความเสี่ยงจากการจัดหาและส่งมอบผลิตภัณฑ์เหล็กไม่ทันเวลา

  2. วางแผนการจัดซื้อสินค้าให้สอดคล้องกับการขายสินค้า
  เพื่อกำหนดระยะเวลาการส่งมอบสินค้าให้แก่ลูกค้าได้เร็วขึ้น

  3. ขยายฐานของลูกค้าไปยังผลิตภัณฑ์เหล็กอื่น
  ซึ่งมีแหล่งผลิตที่สามารถป้อนสินค้าให้แก่บริษัทได้มากขึ้น
  โดยเพิ่มความหลากหลายของผลิตภัณฑ์เหล็กให้มากขึ้น

ความเสี่ยงในการบริหารสินเชื่อและจัดหาสินเชื่อ

ในด้านการบริหารสินเชื่อ บริษัทได้จัดให้มีระบบป้องกันความเสี่ยง
โดยการวิเคราะห์ฐานะทางการเงินของลูกค้าและคู่สัญญาเพื่อประกอบการกำหนดวงเงินเครดิต
และเงื่อนไขการชำระเงิน
รวมถึงจัดให้มีระบบตรวจสอบติดตามและรายงานผลการติดตามการชำระหนี้ของลูกหนี้แต่ละราย

นอกจากนี้
บริษัทยังได้พยายามเจรจาต่อรองเพื่อให้ได้เงื่อนไขการค้าที่จะเกิดประโยชน์สูงสุดต่อบริษัทแล้ว
และบริษัทได้มีการพิจารณาเรื่องการขอสินเชื่อจากสถาบันการเงินภายในประเทศเพื่อเป็นแหล่งเงินทุนหมุนเวียนเพิ่มเติมในการดำเนินธุรกิจของบริษัท
นอกเหนือจากการระดมทุนจากผู้ถือหุ้นของบริษัท
เพื่อเพิ่มประสิทธิภาพในการบริหารเงินทุนและสร้างผลตอบแทนให้กับกิจการและผู้ถือหุ้นเพิ่มขึ้น

4. ความเสี่ยงจากคดีความที่บริษัทถูกฟ้องร้อง 

ณ ปัจจุบัน บริษัทมีคดีความที่ถูกฟ้องร้องรวมทั้งสิ้น 3 คดีความ

1.
บริษัทมีคดีถูกฟ้องร้องเรียกค่าเสียหายจากอดีตกรรมการของบริษัทฐานความผิดตัวการตัวแทน-เงินทดรองจ่ายในการจัดตั้งบริษัท
เอแมค พลัส จำกัด
ที่ก่อนหน้านี้ที่ประชุมคณะกรรมการบริษัทได้มีมติยกเลิกการดำเนินธุรกิจแล้วเป็นจำนวนเงิน 1.09
ล้านบาท พร้อมดอกเบี้ยในอัตราดอกเบี้ย 7.5 ต่อปี
นับแต่วันที่ได้จ่ายเงินทดรองจนกว่าจะชำระคืนเงินเสร็จสิ้น ศาลชั้นต้นพิพากษายกฟ้องเมื่อวันที่ 1
มีนาคม 2555 ซึ่งโจทก์ได้ยื่นอุทธรณ์ต่อศาลอุทธรณ์ ซึ่งศาลอุทธรณ์ภาค 2
พิพากษากลับคำพิพากษาของศาลชั้นต้นเมื่อวันที่ 21 มกราคม 2556 โดยให้บริษัทชำระเงินจำนวน
1.00 ล้านบาท พร้อมดอกเบี้ยอัตราร้อยละ 7.5 ต่อปี นับแต่วันที่ 16 พฤศจิกายน 2550
จนกว่าจะชำระเสร็จแก่โจทก์ดอกเบี้ยคิดถึงวันฟ้องต้องไม่เกิน 90,178.41 บาท
ซึ่งบริษัทได้ยื่นฎีกาต่อศาลแล้วเมื่อวันที่ 22 มีนาคม 2556
และศาลฎีกาได้มีคำพิพากษายืนตามคำพิพากษาอุทธรณ์ เมื่อวันที่ 22 มกราคม 2558 อย่างไรก็ตาม
บริษัทได้บันทึกประมาณการหนี้สินจากคดีความดังกล่าวไว้ในบัญชีเป็นจำนวนเงิน 1.09 ล้านบาท
และเมื่อวันที่ 21 เมษายน 2559
บริษัทได้นำส่งเงินตามคำอายัดให้กับสำนักงานบังคับคดีจังหวัดระยองด้วยจำนวนดังกล่าวแล้ว

2.
บริษัทได้ดำเนินการฟ้องร้องอดีตกรรมการของบริษัทจากการกระทำความผิดทำให้บริษัทได้รับความเสียหายเป็นอย่างมากหลายรายการ
โดยขอให้ชำระหนี้แก่บริษัทเป็นเงินต้นจำนวน 74.66 ล้านบาท พร้อมดอกเบี้ยในอัตราร้อยละ 7.5
ต่อปี นับแต่วันฟ้องร้องจนกว่าจะชำระเสร็จสิ้น โดยศาลชั้นต้นพิพากษายกฟ้อง
และศาลอุทธรณ์ยืนตามคำพิพากษาศาลชั้นต้น บริษัทได้ยื่นฎีกาต่อศาลแล้วเมื่อวันที่ 15 มกราคม 2557
ปัจจุบันคดีอยู่ระหว่างการพิจารณาของศาล

3. บริษัทได้ดำเนินการฟ้องร้องอดีตกรรมการของบริษัทกับพวกรวม 4 คน จากการกระทำความผิด
ทำให้บริษัทได้รับความเสียหายเป็นอย่างมากหลายรายการ
โดยขอให้ชำระหนี้แก่บริษัทเป็นเงินต้นจำนวน 29.66 ล้านบาท
โดยศาลได้ทำการสืบพยานโจทก์ในวันที่ 15-17 กรกฏาคม 2557 และสืบพยานจำเลยในวันที่
22-25 กรกฏาคม 2557 ซึ่งบริษัท และจำเลยได้นำพยานเข้าสืบจนเสร็จสิ้นแล้วตามวันนัด
แต่เนื่องจากเป็นคดีแพ่งเกี่ยวเนื่องอาญา ศาลจึงให้รอการพิจารณาไว้ก่อนเพื่อฟังผลคดีอาญา
และศาลได้มีการนัดฟังผลคดีความในวันที่ 23 พฤษภาคม 2560

อย่างไรก็ตาม
จากคดีความข้างต้นบริษัทได้พิจารณารับรู้ประมาณการหนี้สินเกี่ยวกับคดีความดังกล่าวในงบกำไรขาดทุนของบริษัทในงวดปี
2559 สำหรับผลกระทบต่อกิจการภายหลังจากนี้
หากผลสรุปของคดีออกมาในแนวทางที่บริษัทจำต้องร่วมชดใช้ค่าเสียหายตามฟ้องดังกล่าว
ความเสี่ยงของคดีนี้อยู่ในวิสัยที่ยอมรับได้
โดยสภาพคล่องของเงินทุนหมุนเวียนที่ใช้ดำเนินกิจการอาจถูกกระทบเป็นการชั่วคราว
แต่ผลกระทบดังกล่าวคาดว่าจะเกิดขึ้นเพียงในระยะสั้น
และจะไม่กระทบต่อสถานการณ์ดำเนินกิจการปกติของบริษัทในระยะยาว

4. ทรัพย์สินที่ใช้ในการประกอบธุรกิจ

ทรัพย์สินถาวรหลักของบริษัท

1.  รายละเอียดของที่ดิน อาคาร และ อุปกรณ์ ของบริษัท

ณ วันที่ 31 ธันวาคม 2559 บริษัทมีมูลค่าตามบัญชีสุทธิของ ที่ดิน อาคาร และอุปกรณ์ จำนวน
742.62 ล้านบาท ซึ่งประกอบด้วย ที่ดิน สนามกอล์ฟ อาคารและส่วนปรับปรุงอาคาร
เครื่องมือและอุปกรณ์ เครื่องตกแต่งและติดตั้ง รถยนต์ เครื่องใช้สำนักงาน
และงานระหว่างก่อสร้าง ซึ่งที่ตั้งของสำนักงานใหญ่ ณ ปัจจุบัน ตั้งอยู่เลขที่ 1077/4-6
อาคารไซมิส ราชครู ชั้น 2 ถนนพหลโยธิน แขวงสามเสนใน เขตพญาไท กรุงเทพมหานคร
โดยสัญญาเช่ามีกำหนดระยะเวลา 3 ปี ซึ่งบริษัทมีภาระผูกพันที่ต้องจ่ายชำระค่าเช่าในอนาคต
ประมาณ 1.22 ล้านบาท

2. การประกอบธุรกิจพัฒนาอสังหาริมทรัพย์ของบริษัท

  - ไม่มี -

3. สินทรัพย์ไม่มีตัวตนของบริษัท

  - ไม่มี –

4. นโยบายการลงทุนในบริษัทย่อยและนโยบายการบริหารงานในบริษัทย่อย

บริษัทมีนโยบายการลงทุนในบริษัทย่อย
โดยคณะกรรมการของบริษัทจะร่วมกันพิจารณาตามนโยบายการลงทุนของบริษัท
โดยคำนึงถึงความจำเป็นเหมาะสมและประโยชน์ของบริษัทและผู้ถือหุ้นเป็นสำคัญ
โดยมีรายละเอียดการลงทุนดังนี้

1.  ธุรกิจเหล็ก

ที่ประชุมคณะกรรมการบริษัท ครั้งที่ 4/2554 เมื่อวันที่ 16 สิงหาคม 2554
มีมติอนุมัติให้บริษัทจัดตั้งบริษัทย่อย ในนามบริษัท เอ็มเอสพี เมทัล จำกัด
โดยลงทุนในอัตราส่วนร้อยละ 100 ด้วยทุนจดทะเบียน 200 ล้านบาท ทุนเรียกชำระแล้ว 160
ล้านบาท (คิดเป็นร้อยละ 80 ของทุนจดทะเบียน) เพื่อรองรับการขยายธุรกิจของบริษัทในเชิงลึก
โดยบริษัทย่อยดังกล่าวได้จดทะเบียนจัดตั้งขึ้นเมื่อวันที่ 19 กันยายน 2554

ในส่วนของนโยบายหลักการดำเนินกิจการของบริษัทย่อยจะถูกกำหนดขึ้นโดยบริษัทผ่านมติที่ประชุมคณะกรรมการบริษัท
ในฐานะผู้ถือหุ้นในสัดส่วนร้อยละ 100
ส่วนแนวทางบริหารงานหรือระบบงานจะยึดถือตามหลักการและแนวทางเดียวกันกับที่บริษัทยึดถือปฏิบัติอยู่
ณ ปัจจุบัน อย่างไรก็ตาม สถานการณ์ดำเนินงาน ณ ปัจจุบันของบริษัทย่อยดังกล่าว
ยังคงมีเพียงธุรกรรมลักษณะซื้อมาขายไปเช่นเดียวกันกับบริษัท เนื่องจาก
แผนงานที่อยู่ระหว่างพิจารณาดำเนินการ ยังไม่มีความชัดเจนที่เพียงพอ

2.  ธุรกิจสนามกอล์ฟ

ที่ประชุมคณะกรรมการบริษัทครั้งที่ ครั้งที่ 7/2559 ซึ่งประชุมเมื่อวันที่ 27 กรกฎาคม 2559
ได้มีมติให้บริษัทเข้าลงทุนโดยการซื้อหุ้นสามัญของบริษัท เดอะมาเจสติค ครีก คันทรีคลับ จำกัด
(“MJC”) จากบริษัท หัวหินพัฒนา จำกัด จำนวน 20,800,000 หุ้น ในราคา 12.50 บาท
คิดเป็นมูลค่ารวมทั้งสิ้น 260,000,000 บาท ในสัดส่วนร้อยละ 80 ซึ่ง MJC
เป็นผู้ประกอบธุรกิจเกี่ยวกับสนามกอล์ฟ ซึ่งมีรายละเอียดดังนี้

ชื่อบริษัท : บริษัท เดอะมาเจสติค ครีก คันทรีคลับ จำกัด

วันที่จดทะเบียนจัดตั้ง : 3 ธันวาคม 2529

ที่ตั้งสำนักงานใหญ่ : เลขที่ 164 หมู่ที่ 4 ต.ทับใต้ อ.หัวหิน จ.ประจวบคีรีขันธ์

ทุนจดทะเบียนชำระแล้ว : 260,000,000 บาท แบ่งออกเป็นหุ้นสามัญจำนวน 26,000,000 หุ้น

มูลค่าที่ตราไว้หุ้นละ : 10 บาท

ประเภทธุรกิจ : ประกอบธุรกิจเกี่ยวกับสนามกอล์ฟ ภายใต้ชื่อ “เดอะ มาเจสติก ครีก คันทรี่คลับ”
จำนวน 27 หลุม และห้องพักเพื่อให้บริการแก่ลูกค้าจำนวน 44 ห้อง ตั้งอยู่ในเขต ต.ทับใต้
อ.หัวหิน จ.ประจวบคีรีขันธ์ บนเนื้อที่ประมาณ 1,400 ไร่ ปัจจุบันมีสมาชิกรวมกว่า 1,600 ราย

3.  ธุรกิจพลังงาน

ที่ประชุมคณะกรรมการบริษัทครั้งที่ ครั้งที่ 7/2559 ซึ่งประชุมเมื่อวันที่ 27 กรกฎาคม 2559
ได้มีมติให้บริษัทเข้าซื้อหุ้นสามัญของบริษัท ราชบุรี-อีอีพี รีนิวเอเบิ้ล เอนเนอจี้ จำกัด (R-EEP)
รวมจำนวนหุ้นทั้งสิ้น 10,000,000 หุ้น มูลค่าที่ตราไว้หุ้นละ 10 บาท คิดเป็นสัดส่วนร้อยละ 20
ของทุนจดทะเบียนที่ชำระแล้วของ R-EEP ในราคาหุ้นละ 19 บาท รวมเป็นจำนวนเงินทั้งสิ้น 190
ล้านบาท ซึ่ง R-EEP ประกอบธุรกิจผลิตไฟฟ้าจากเชื้อเพลิงขยะ โดยมีรายละเอียดดังนี้

+-------------------------+--------------------------------------------+
| ชื่อ :                    | บริษัท ราชบุรี-อีอีพี รีนิวเอเบิ้ล เอนเนอจี้ จำกัด       |
|                         | (“R-EEP”)                                  |
+-------------------------+--------------------------------------------+
| วันที่ก่อตั้ง :               | 25 พฤษภาคม 2554                            |
+-------------------------+--------------------------------------------+
| เลขที่นิติบุคคล :            | 0105554068315                              |
+-------------------------+--------------------------------------------+
| ทุนจดทะเบียน :            | 500 ล้านบาท                                 |
+-------------------------+--------------------------------------------+
| ทุนชำระแล้ว :             | 500 ล้านบาท                                 |
+-------------------------+--------------------------------------------+
| ที่ตั้ง :                   | เลขที่ 9/244 อาคารยูเอ็มทาวเวอร์ ถนนรามคำแหง    |
|                         | แขวงสวนหลวง เขตสวนหลวง กรุงเทพมหานคร        |
+-------------------------+--------------------------------------------+
| ลักษณะการดำเนินธุรกิจ :     | ผลิตไฟฟ้าจากเชื้อเพลิงขยะ                       |
|                         | ซึ่งได้ทำสัญญาซื้อขายไฟฟ้ากับการไฟฟ้านครหลวงแล้ว     |
|                         | คาดว่าจะจ่ายไฟเข้าระบบได้ในเดือนกุมภาพันธ์ 2560    |
+-------------------------+--------------------------------------------+
| สถานที่ตั้งโรงไฟฟ้า :        | เลขที่ 168/1 ซอยขจรวิทย์ ตำบลแพรกษาใหม่         |
|                         | อำเภอเมืองสมุทรปราการ จังหวัดสมุทรปราการ        |
+-------------------------+--------------------------------------------+
| กำลังการผลิตติดตั้งรวม :     | 9.9 MW                                     |
+-------------------------+--------------------------------------------+
| ปริมาณการขายตามสัญญา :    | 8.0 MW                                     |
+-------------------------+--------------------------------------------+
| อัตรารับซื้อไฟฟ้า Feed-in    | 1)  FiT คงที่ 2.39 บาท/หน่วย ระยะเวลา 20 ปี    |
| Tariff (FiT) :          |                                            |
|                         | 2)  FiT แปรผัน 2.69 บาท/หน่วย ระยะเวลา 20 ปี  |
|                         |     (ปรับเพิ่มตามอัตราเงินเฟ้อขั้นพื้นฐาน)           |
|                         |                                            |
|                         | 3)  FiT พิเศษ 0.70 บาท/หน่วย ระยะเวลา 8 ปี    |
+-------------------------+--------------------------------------------+
| วันเริ่มขายไฟฟ้าในเชิงพาณิชย์  | ภายในเดือนกุมภาพันธ์ 2560                      |
| (COD) :                 |                                            |
+-------------------------+--------------------------------------------+

โครงการในอนาคต

1.  ตามมติที่ประชุมวิสามัญผู้ถือหุ้น ครั้งที่ 2/2559 เมื่อวันที่ 6 ตุลาคม 2559
    ได้อนุมัติให้บริษัทเข้าลงทุนในหุ้นสามัญของบริษัท พีพีทีซี จำกัด (“PPTC”)
    ซึ่งเป็นผู้ผลิตพลังงานไฟฟ้าขนาดเล็ก ระบบ Cogeneration ในสัดส่วนร้อยละ 21.5
    ของจำนวนหุ้นที่ชำระแล้ว แต่เนื่องจากการซื้อหุ้น PPTC นั้น ทางผู้ถือหุ้น PPTC
    จะสามารถโอนหุ้นให้กับผู้อื่นได้จะต้องได้รับการอนุมัติยินยอมจากเจ้าหนี้สถาบันการเงินของ
    PPTC ก่อน ซึ่ง PPTC มีเจ้าหนี้สถาบันการเงินจำนวน 2 ราย
    ซึ่งได้รับการอนุมัติยินยอมจากเจ้าหนี้ 1 รายแล้ว และปัจจุบันรอการอนุมัติจากเจ้าหนี้อีกราย
    ภายหลังจากที่ PPTC ได้รับการอนุมัติจากเจ้าหนี้ทั้งสองรายแล้ว ทาง PPTC
    จะทำหนังสือแจ้งมายังบริษัทล่วงหน้า 30 วัน
    เพื่อให้บริษัทดำเนินการและจัดเตรียมการชำระค่าหุ้นต่อไป
    ซึ่งบริษัทคาดว่าจะสามารถดำเนินการโอนหุ้นของ PPTC ให้แล้วเสร็จภายในเดือนมีนาคม
    2560 นี้

และปัจจุบันบริษัทอยู่ระหว่างศึกษาความเป็นไปได้และเปรียบเทียบโครงการลงทุน
เพื่อพิจารณาขยายธุรกิจของบริษัทในเชิงลึก
และต่อยอดธุรกิจของบริษัทไปสู่ธุรกิจที่มีโอกาสทำรายได้และกำไรให้แก่บริษัท เช่น
ธุรกิจพลังงานไฟฟ้า และธุรกิจอสังหาริมทรัพย์ เป็นต้น

5. ข้อพิพาททางกฎหมาย

ณ วันที่ 31 ธันวาคม 2559 บริษัทมีคดีความที่อยู่ระหว่างดำเนินการดังนี้

1.
บริษัทมีคดีถูกฟ้องร้องเรียกค่าเสียหายจากอดีตกรรมการของบริษัทฐานความผิดตัวการตัวแทน-เงินทดรองจ่ายในการจัดตั้งบริษัท
เอแมค พลัส จำกัด
ที่ก่อนหน้านี้ที่ประชุมคณะกรรมการบริษัทได้มีมติยกเลิกการดำเนินธุรกิจแล้วเป็นจำนวนเงิน 1.09
ล้านบาท พร้อมดอกเบี้ยในอัตราดอกเบี้ย 7.5 ต่อปี
นับแต่วันที่ได้จ่ายเงินทดรองจนกว่าจะชำระคืนเงินเสร็จสิ้น ศาลชั้นต้นพิพากษายกฟ้องเมื่อวันที่ 1
มีนาคม 2555 ซึ่งโจทก์ได้ยื่นอุทธรณ์ต่อศาลอุทธรณ์ ซึ่งศาลอุทธรณ์ภาค 2
พิพากษากลับคำพิพากษาของศาลชั้นต้นเมื่อวันที่ 21 มกราคม 2556 โดยให้บริษัทชำระเงินจำนวน
1.00 ล้านบาท พร้อมดอกเบี้ยอัตราร้อยละ 7.5 ต่อปี นับแต่วันที่ 16 พฤศจิกายน 2550
จนกว่าจะชำระเสร็จแก่โจทก์ดอกเบี้ยคิดถึงวันฟ้องต้องไม่เกิน 90,178.41 บาท
ซึ่งบริษัทได้ยื่นฎีกาต่อศาลแล้วเมื่อวันที่ 22 มีนาคม 2556
และศาลฎีกาได้มีคำพิพากษายืนตามคำพิพากษาอุทธรณ์ เมื่อวันที่ 22 มกราคม 2558 อย่างไรก็ตาม
บริษัทได้บันทึกประมาณการหนี้สินจากคดีความดังกล่าวไว้ในบัญชีเป็นจำนวนเงิน 1.09 ล้านบาท
และเมื่อวันที่ 21 เมษายน 2559
บริษัทได้นำส่งเงินตามคำอายัดให้กับสำนักงานบังคับคดีจังหวัดระยองด้วยจำนวนดังกล่าวแล้ว

2.
บริษัทได้ดำเนินการฟ้องร้องอดีตกรรมการของบริษัทจากการกระทำความผิดทำให้บริษัทได้รับความเสียหายเป็นอย่างมากหลายรายการ
โดยขอให้ชำระหนี้แก่บริษัทเป็นเงินต้นจำนวน 74.66 ล้านบาท พร้อมดอกเบี้ยในอัตราร้อยละ 7.5
ต่อปี นับแต่วันฟ้องร้องจนกว่าจะชำระเสร็จสิ้น โดยศาลชั้นต้นพิพากษายกฟ้อง
และศาลอุทธรณ์ยืนตามคำพิพากษาศาลชั้นต้น บริษัทได้ยื่นฎีกาต่อศาลแล้วเมื่อวันที่ 15 มกราคม 2557
ปัจจุบันคดีอยู่ระหว่างการพิจารณาของศาล

3. บริษัทได้ดำเนินการฟ้องร้องอดีตกรรมการของบริษัทกับพวกรวม 4 คน จากการกระทำความผิด
ทำให้บริษัทได้รับความเสียหายเป็นอย่างมากหลายรายการ
โดยขอให้ชำระหนี้แก่บริษัทเป็นเงินต้นจำนวน 29.66 ล้านบาท
โดยศาลได้ทำการสืบพยานโจทก์ในวันที่ 15-17 กรกฏาคม 2557 และสืบพยานจำเลยในวันที่
22-25 กรกฏาคม 2557 ซึ่งบริษัทและจำเลยได้นำพยานเข้าสืบจนเสร็จสิ้นแล้วตามวันนัด
แต่เนื่องจากเป็นคดีแพ่งเกี่ยวเนื่องอาญา ศาลจึงให้รอการพิจารณาไว้ก่อนเพื่อฟังผลคดีอาญา
และศาลได้มีการนัดฟังผลคดีความในวันที่ 23 พฤษภาคม 2560

6. ข้อมูลทั่วไปและข้อมูลสำคัญอื่นๆ

ข้อมูลทั่วไปบริษัทที่ออกหลักทรัพย์

ชื่อบริษัท บริษัท แมกซ์ เมทัล คอร์ปอเรชั่น จำกัด (มหาชน)

เลขทะเบียนนิติบุคคล 0107538000282

ลักษณะการประกอบธุรกิจ จำหน่ายผลิตภัณฑ์เหล็ก เหล็กแปรรูปทุกชนิด
และวัสดุอุปกรณ์ที่ใช้สำหรับผลิตภัณฑ์เหล็กและการผลิตเหล็ก

ที่ตั้งสำนักงาน เลขที่ 1077/4-6 อาคารไซมิส ราชครู ชั้น 2 ถนนพหลโยธิน แขวงสามเสนใน
เขตพญาไท กรุงเทพมหานคร 10400

โทรศัพท์ 0-2357-1377-9 โทรสาร 0-2357-1380

Website www.maxmetalcorp.co.th

หลักทรัพย์จดทะเบียน ชื่อย่อ MAX

กลุ่มอุตสาหกรรม สินค้าอุตสาหกรรม

หมวดธุรกิจ เหล็ก

ทุนจดทะเบียน และทุนชำระแล้ว ณ 31 ธันวาคม 2559

ทุนจดทะเบียน 45,304,223,696 บาท แบ่งเป็น หุ้นสามัญ จำนวน 45,304,223,696 หุ้น

ทุนชำระแล้ว 19,833,540,447 บาท แบ่งเป็น หุ้นสามัญ จำนวน 19,833,540,447 หุ้น

มูลค่าที่ตราไว้ หุ้นละ 1 บาท

บุคคลอ้างอิง

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ 0-2009-9000 โทรสาร 0-2009-9901

ผู้สอบบัญชี บริษัท ซี ดับเบิ้ลยู ดับเบิ้ลยู พี จำกัด

128/151-153 อาคารพญาไทพลาซ่า ชั้น 14 ถนนพญาไท เขตราชเทวี กรุงเทพมหานคร 10400

โทรศัพท์ 0-2214-6466 โทรสาร 0-2214-6067

ผู้ตรวจสอบภายใน บริษัท ปรมา คอนซัลแต้นท์ จำกัด

44/74/2 หมู่ 3 ตำบลบางเขน อำเภอเมืองนนทบุรี จังหวัดนนทบุรี 11000